भारत सरकार

मानव संसाधन विकास मंत्रालय

स्कूल शिक्षा और साक्षरता विभाग

राज्य सभा

अतारांकित प्रश्न संख्या: 405

उत्तर देने की तारीखः 13.1**2**.201**8**

राष्ट्रीय अध्यापक शिक्षा परिषद दिशानिर्देशों का कार्यान्वयन

**405.** डा॰ विकास महात्मेः

**क्या** मानव संसाधन विकास मंत्री **यह बताने की कृपा करेंगे किः**

**(क) क्या विभिन्न राज्य सरकारों द्वारा राष्ट्रीय अध्यापक शिक्षा परिषद (एनसीटीई) के दिशा निर्देशों के कार्यान्वयन की निगरानी करने हेतु कोई तंत्र है, और यदि हां, तो तत्संबंधी ब्यौरा क्या है; और**

**(ख) यदि नहीं, तो क्या सरकार की उक्त दिशानिर्देशों के प्रभावी कार्यान्वयन हेतु कोई कार्यान्वयन तंत्र बनाने की कोई योजना है**?

उत्तर

मानव संसाधन विकास मंत्रालय में राज्य मंत्री

(डॉ. सत्‍य पाल सिंह)

(क) और (ख): राष्‍ट्रीय अध्‍यापक शिक्षा परिषद् (एनसीटीई) को अध्‍यापक के रूप में नियुक्‍ति किए जाने वाले व्‍यक्‍ति के लिए आवश्‍यक न्‍यूनतम अर्हताएं निर्धारित करने तथा देश में अध्‍यापक शिक्षा के समन्‍वय एवं निगरानी तथा इसके विकास हेतु नि:शुल्‍क और अनिवार्य बाल शिक्षा का अधिकार (आरटीई) अधिनियम, 2009 की धारा 23(1) के अन्‍तर्गत शैक्षिक प्राधिकरण बनाया गया है।

आरटीई अधिनियम की धारा 23(2) में भी सरकारी/सरकारी सहायता-प्राप्‍त/गैर-सहायता-प्राप्‍त-निजी स्‍कूलों में अप्रशिक्षित सेवा-कालीन प्रारंभिक शिक्षकों के प्रशिक्षण की अवधि को 31 मार्च, 2019 तक बढ़ाने के लिए संशोधन किया गया है। यह एनसीटीई द्वारा यथा निर्धारित अपेक्षित न्‍यूनतम व्‍यावसायिक अर्हता प्राप्‍त करने का अंतिम अवसर होगा। एनआईओएस इन सेवाकालीन अप्रशिक्षित शिक्षकों के प्रशिक्षण हेतु डी.एल.एड. और पीडीपीईटी कार्यक्रम आयोजित कर रहा है। इसके अतिरिक्‍त, मानव संसाधन विकास मंत्रालय ने सभी राज्‍यों को अनुदेश जारी किए हैं कि प्रत्‍येक अभ्‍यर्थी को आरटीई अधिनियम, 2009 के अन्‍तर्गत यथा परिभाषित समुचित सरकार द्वारा आयोजित अध्‍यापक पात्रता परीक्षा (टीईटी) उत्‍तीर्ण करनी होगी। राज्‍यों द्वारा की गई प्रगति की विभिन्‍न मंचों जैसे कि वार्षिक कार्यशाला योजना एवं बजट, कार्यशालाओं, बैठकों, आदि में मॉनीटरिंग की जा रही है।

इसके अतिरिक्‍त, अध्‍यापक शिक्षा पाठ्यक्रमों के आयोजन के बारे में, जहां तक अध्‍यापक शिक्षा संस्‍थाओं की मान्‍यता का संबंध है, राज्‍य सरकार और संबद्ध निकाय एनसीटीई के महत्‍वपूर्ण स्‍टेकहोल्‍डर हैं। राज्‍य सरकारें और संघ राज्‍य क्षेत्र अपने संबंधित राज्‍य/संघ राज्‍य क्षेत्र में अध्‍यापक शिक्षा कार्यक्रम शुरू करने के लिए सिफारिश करते हैं। एनसीटीई विनियम, 2014 के अनुसार, मान्‍यता हेतु संस्‍थाओं द्वारा एनसीटीई को आवेदन प्रस्‍तुत करने से पहले संबद्ध निकायों से एनओसी जारी करना अपेक्षित होता है।

\*\*\*\*\*